Na temelju članka 30. stavka 4. Zakona o komunalnom gospodarstvu («Narodne novine» broj 36/95, 70/97, 128/99, 57/00, 129/00, 59/01, 26/03. - pročišćeni tekst, 82/04, 178/04, 38/09, 79/09, 153/09, 49/11, 84/11. i 90/11), i članka 30. Statuta Općine Sveti Ivan Žabno («Službeni glasnik Koprivničko- križevačke županije» broj 9/09), Općinsko vijeće Općine Sveti Ivan Žabno na 25. sjednici održanoj 27. prosinca 2012. donijelo je

**PROGRAM**

**gradnje objekata i uređaja komunalne infrastrukture**

**na području Općine Sveti Ivan Žabno u 2013. godini**

I.

Programom gradnje objekata i uređaja komunalne infrastrukture na području Općine Sveti Ivan Žabno u 2013. godini (u daljnjem tekstu: Program) utvrđuje se gradnja objekata i uređaja komunalne infrastrukture na području Općine Sveti Ivan Žabno u 2013. godini (u daljnjem tekstu: Općina).

Program sadrži:

- opis poslova s procjenom troškova za gradnju pojedinih objekata i uređaja, te za nabavu

opreme,

 - iskaz financijskih sredstava potrebnih za ostvarivanje Programa s naznakom izvora financiranja djelatnosti.

II.

Gradnja objekata i uređaja komunalne infrastrukture, te nabava opreme i predviđeni

troškovi utvrđuju se za objekte i uređaje komunalne infrastrukture za slijedeće komunalne djelatnosti:

 1. nerazvrstane ceste,

 2. javna rasvjeta

 3. odlaganje komunalnog otpada.

III.

 Programiranje poslova gradnje objekata i uređaja komunalne infrastrukture, te nabava opreme i predviđeni troškovi utvrđuju se zajednički za pripremu zemljišta za izgradnju komunalnih objekata i uređaja, (rješavanje imovinsko-pravnih poslova, ishođenja građevinskih dozvola, nadzor, projektna dokumentacija), izgradnju, te investicijsko održavanje kapitalnih objekata prema djelatnosti za pojedine objekte.

1. Nerazvrstane ceste

1.1. Rekonstrukcija i izgradnja nerazvrstane ceste Škrinjari- Predavac Križevački 260.000,00 kuna,

1.2. Rekonstrukcija i izgradnja nerazvrstane ceste Kuštani- Brdo Cirkvensko 600.000,00 kuna,

1.3. Rekonstrukcija i izgradnja nerazvrstane ceste Hrsovo 280.000,00 kuna,

1.4. Rekonstrukcija i izgradnja nerazvrstane ceste Sveti Petar Čvrstec 120.000,00 kuna,

2. Javna rasvjeta

2.1. Rekonstrukcija javne rasvjete na području Općine 435.000,00 kuna.

3. Odlaganje komunalnog otpada

3.1. Radovi na izvođenju sanacije odlagališta komunalnog

 otpada „Trema-Gmanje“ 50.000,00 kuna.

 Ukupno: 1.745.000,00 kuna.

IV.

 Za financiranje ostvarivanja ovog Programa prema procijenjenim troškovima utvrđuju se financijska sredstva prema izvorima u sljedećim svotama:

1. Kapitalna pomoć Fonda za zaštitu okoliša i

 energetsku učinkovitost 697.000,00 kuna,

2. Prihod od komunalnog doprinosa 150,000,00kuna,

3. Prihod od šumskog doprinosa 50.000,00 kuna,

4. Kapitalna pomoć iz Proračuna Koprivničko-križevačke

 županije za 2013. godinu 200.000,00 kuna,

5. Proračun Općine Sveti Ivan Žabno za 2012. godinu 648.000,00 kuna.

 Ukupno: 1.745.000,00 kuna.

V.

 Ovaj Program objavit će se u «Službenom glasniku Koprivničko- križevačke županije», a stupa na snagu 1. siječnja 2013. godine.

OPĆINSKO VIJEĆE

OPĆINE SVETI IVAN ŽABNO

KLASA: 363-02/12-03/03

URBROJ: 2137/19-02/1-12-1

Sveti Ivan Žabno, 27. prosinca 2012.

 PREDSJEDNIK:

 Mirko Habijanec